**ԱՄՓՈՓԱԹԵՐԹ**

**ԾԱՌԱՅՈՒԹՅՈՒՆՆԵՐԻ ԱՆՀԱՏԱԿԱՆ ԾՐԱԳՐԵՐԸ ԿԱԶՄԵԼՈՒ ԵՎ ԻՐԱԿԱՆԱՑՆԵԼՈՒ ԿԱՐԳԸ ՀԱՍՏԱՏԵԼՈՒ ՄԱՍԻՆ**

|  |  |
| --- | --- |
| Առողջապահության նախարարություն  | 12.11.2021 |
|  | ԱԱ/02.2/23690-2021 |
| 1. Նախագծի առաջին էջի վերևի աջ անկյունում լրացնել «ՆԱԽԱԳԻԾ» բառը` ելնելով «Նորմատիվ իրավական ակտերի մասին» օրենքի 21-րդ հոդվածի պահանջից:
 | Ընդունվել է, լրացվել է։ |
| 1. Նախագծի նախաբանում հղում կատարել նաև «Նորմատիվ իրավական ակտերի մասին» օրենքի 37-րդ հոդվածի 1-ին մասին` ելնելով նույն օրենքի 13-րդ հոդվածի 1-ին մասի պահանջից:
 | Ընդունվել է։ |
| 1. Նախագծի հավելվածով հաստատվում է  ծառայությունների անհատական ծրագիրը (ԾԱԾ) կազմելու և իրականացնելու կարգը, մինչդեռ Նախագծի ուսումնասիրությունից հետևում է, որ հավելվածով հաստատվող կարգով նախատեսված չէ ԾԱԾ-ը իրականացնելու ընթացակարգը, ուստի առաջարկվում է Նախագծում նախատեսել նաև ԾԱԾ-ի իրականացման կարգը:
 | Ընդունվել է։ Խմբագրվել է։ |
| 1. Նախագծի հավելվածով հաստատվող կարգի 1-ին բաժնի 1-ին կետով նախատեսված իրավակարգավորումները դուրս են վերոնշյալ բաժնի կարգավորման առարկայի շրջանակներից, քանի որ նշված կետով նախատեսված իրավակարգավորումները բովանդակային իմաստով վերաբերում են ընդհանուր դրույթներին, ուստի առաջարկվում է խմբագրել 1-ին կետը:
 | Ընդունվել է։ Կետը խմբագրվել է։  |
| ՀՀ կրթության, գիտության, մշակույթի և սպորտի նապարարություն  | 02/09.3/3578-2022  |
|  | 21.02.2022 |
| Առաջարկություններ և դիտողություններ չկան։ | Ընդունվել է ի գիտություն։ |
| Տարածքային կառավարման և ենթակառուցվածքների նախարարություն | ԳՍ/15.3/3360-2022 |
|  | 14.02.2022 |
| Առաջարկություններ և դիտողություններ չկան։ |  |
| Միաժամանակ տեղեկացնենք, որ նախագիծը քննարկվել է նաև ՀՀ մարզպետարանների և Երևանի քաղաքապետարանի հետ։ Կից ներկայացնում ենք վերջիններիս՝ Լոռու մարզպետարանի դիրքորոշումները։  |  |
| **«Ծառայությունների անհատական ծրագիր /ԾԱԾ/» բառերը փոխարինել «Վերականգնողական անհատական ծրագիր /ՎԱԾ/» բառերով:** **Նպատակահարմար է** կիրառական թողնել նախկինում գործող «Վերականգնողական անահատական ծրագիր» տարբերակը հետևյալ հիմնավորումներով՝ 1. Նախ՝ ՎԱԾ հապավումը ավելի բարեհնչյուն է, քան՝ ԾԱԾ-ը.
2. ՎԱԾ հապավումը ԾԱԾ-ով փոխարինելու ծայրահեղ անհրաժեշտություն չկա, ավելին՝ այն ավելի շատ կհարուցի հանրության դժգոհությունը:
3. ՎԱԾ տերմինը արդեն իսկ մտել է շրջանառության մեջ և կարիք չունի փոփոխության, քանի որ դրա փոխարեն չի առաջարկվում ավելի ամբողջական տարբերակը, ավելին՝ առաջարկվում է ոչ լիարժեք, նույնիսկ անասելիք տարբերակը: «Վերականգնում» բառի մեջ հասկացված և ներառվում են բոլոր ծառայությունները, որոնք կարող են տրամադրվել շահառուին ամբողջական վերականգնման դեպքում:

Ասվածի վերլուծական բացատրությունը նաև հետևյալն է՝ **«Վերականգնում»** **բառը իր մեջ ընդգրկում է ամբողջական արդյունք** /մասնավորա­պես՝ կենսաբանական տեսանկյունից այն. «Մարմնի կողմից՝ կորցրած կամ վնասված մասերը, գործարանները, հյուսվածքները և վերականգնելը:»/Ծառայությունը կամ ծառայությունները, բնորոշում են օգտակար աշխատանքային գործունեության տեսակներ, սակայն ոչ իմաստային ամբողջություն, որպիսին «Վերականգ­նում» բառի օգտագործումով է ընկալվում: Ավելին՝ Ծառայությունը իրենից ներկայացնում է անշոշափելի և առանց սեփականության պատկանելիության հասկացություն։ | Չի ընդունվել։ «Ծառայությունների անհատական ծրագիր» եզրույթն ամրագրված է «Անձի ֆունկցիոնալության գնահատման մասին» օրենքի 3-րդ հոդվածի 1-ին մասի 6-րդ կետում, համաձայն որի այն  անձի ֆունկցիոնալության գնահատման արդյունքներով մշակված փաստաթուղթ է, որը ներառում է գնահատվող անձի սոցիալական ներառմանն ուղղված միջոցառումներն ու ծրագրերը: |
| Մարդու իրավունքների պաշտպան | 28.12.2022 |
|  | 01/13.6/6568-21 |
| 1. «Անձի ֆունկցիոնալության գնահատման մասին» ՀՀ օրենքի 5-րդ հոդվածի 1-ին մասի 3-րդ կետով ամրագրվում է, որ ՀՀ կառավարությունը հաստատում է անձի ֆունկցիոնալության գնահատման կարգը, չափորոշիչները և գործիքները: Նույն հոդվածի 1-ին մասի 4-րդ կետի համաձայն՝ ՀՀ կառավարությունը հաստատում է ծառայությունների անհատական ծրագրերը կազմելու և իրականացնելու կարգը:

Հաշվի առնելով, որ ըստ «Անձի ֆունկցիոնալության գնահատման մասին» ՀՀ օրենքի 3-րդ հոդվածի 6-րդ մասի՝ ծառայությունների անհատական ծրագիրը անձի ֆունկցիոնալության գնահատման արդյունքներով մշակված փաստաթուղթ է և որի համար հիմք են անձի ֆունկցիոնալության գնահատման արդյունքները՝ կարծում ենք, որ առավել նպատակահարմար է նախևառաջ մշակել անձի ֆունկցիոնալության գնահատման կարգը, չափորոշիչներն ու գործիքները: Նշվածը առավել ամբողջական և ներառական կդարձնի ծառայությունների անհատական ծրագիրը կազմելու և իրականացնելու կարգի մշակումը՝ դրա բովանդակության տեսանկյունից: Անձի ֆունկցիոնալության գնահատման չափորոշիչների առկայության պարագայում հնարավոր կլինի առավել համապարփակ կարծիք կազմել Նախագծի վերաբերյալ: | Ընդունվել է։ Նախագիծը փաթեթով կրկին կներկայացվի շահագրգիռ մարմիններին։ |
| 1. Նախագծի Հավելվածի 4-րդ կետով նախատեսվում է, որ ծառայությունների անհատական ծրագրի (այսուհետ՝ ԾԱԾ) թղթային կրիչը մեկ օրինակից տպվում, ստորագրվում և տրամադրվում է գնահատվող անձին կամ նրա ներկայացուցչին փոստով, էլեկտրոնային փոստով, առձեռն՝ ըստ գնահատվող անձի կամ նրա ներկայացուցչի ցանկության։ Նույն կետի համաձայն՝ վերջիններիս ցանկությամբ այն կարող է չտրամադրվել նշված եղանակներից որևէ մեկով, եթե նրանք հասանելիություն ունեն էլեկտրոնային համակարգին։

Առաջարկում ենք Նախագծի Հավելվածով նախատեսել ԾԱԾ-ի՝ գնահատվող անձին վերջինիս համար մատչելի և նախընտրելի այլ տեսքով տրամադրման հնարավորությունը:  | Ընդունվել է։ Նշված կետում վերջին նախադասությունը հանվել է։  |
| 1. Նախագծի Հավելվածի 5-րդ կետով նախատեսվում է, որ անձը կարող է հրաժարվել ԾԱԾ-ով նախատեսված մեկ, մի քանի կամ բոլոր միջոցառումներից և ծառայություններից։

Անհրաժեշտ է նույն հավելվածով ամրագրել, որ անձի կողմից այդ ծառայություններից հրաժարվելը պետք է լինի գրավոր ձևով: | Ընդունվել է։ Կետը խմբագրվել է։ |
| 1. Նախագծի Հավելվածի 7-րդ կետի համաձայն՝ ԾԱԾ-ը կազմվում է՝ հաշվի առնելով, ի թիվս այլնի, անձի վերականգնողական ներուժի գնահատումը:

Ներկայացվածի հետ մեկտեղ, բացահայտված չէ այն հարցը, թե ինչ չափորոշիչների կամ մեթոդաբանության հիման վրա է իրականացվելու անձի վերականգնողական ներուժի գնահատումը:Հիմք ընդունելով վերոգրյալը՝ անհրաժեշտ է անդրադառնալ վերը նշված հարցին՝ հստակեցնելով, թե որոնք են այն չափանիշներն ու մեթոդաբանությունը, որ հիմք են ծառայելու անձի վերականգնողական ներուժի գնահատման համար: | Ընդունվել է։ «վերականգնողական ներուժի գնահատումը» արտահայտությունը հանվել է, հաշվի առնելով, որ այններառված է նույն կետում նշված «կլինիկական և վերականգնողական կանխատեսումներ»արտահայտության մեջ։ ԾԱԾ-ը կազմվելու է անձի ֆունկցիոնալության գնահատման արդյունքում՝ անձի ֆունկցիոնալության գնահատման չափորոշիչների և մեթոդական ուղեցույցների հիման վրա, համապատասխան գործիքներով։ Անձի վերականգնողական կանխատեսումները կարտացոլվեն դրանցում։ |
| 1. Նախագծի Հավելվածի 20-րդ կետով նախատեսվում է, որ Աշխատանքի և սոցիալական հարցերի նախարարությունը ԾԱԾ-ի նկատմամբ մշտադիտարկում և գնահատում իրականացնում է նախարարի հրամանով սահմանված դեպքերում և ժամկետներում։

Անհրաժեշտ է Նախագծի Հավելվածի 20-րդ կետով նախատեսել նախարարի հրամանով սահմանված դեպքերում և ժամկետներում Աշխատանքի և սոցիալական հարցերի նախարարության կողմից վերագնահատման հնարավորությունը ևս: | Չի ընդունվել։ Անձի ֆունկցիոնալության վերագնահատման դեպքերը սահմանված են «Անձի ֆունկցիոնալության գնահատման կարգը հաստատելու և Հայաստանի Հանրապետության կառավարության 2006 թվականի մարտի 2-ի N 276-ն, 2015 թվականի նոյեմբերի 12-ի N 1318-ն, 2015 թվականի դեկտեմբերի 24-ի N 1527-ն որոշումներն ուժը կորցրած ճանաչելու մասին» կառավարության որոշման նախագծում։ |
| Միևնույն ժամանակ, որպես ընդհանուր նկատառում, հարկ է նշել, որ Նախագծի Հավելվածով ուղղակիորեն նշված չէ ԾԱԾ-ով անդրադարձ կատարվելու է միջավայրային ու խելամիտ հարմարեցումներին, թե՝ ոչ: | Ընդունվել է ի գիտություն։ ԾԱԾ-ին առնչվող դրույթներն ամրագրված են «Անձի ֆունկցիոնալության գնահատման մասին» օրենքի 10-րդ հոդվածում։ Համաձայն նշված օրենքի 10-րդ հոդվածի 2-րդ մասի՝ ԾԱԾ-ը կազմվում է անձի ֆունկցիոնալության գնահատման հիման վրա, իսկ վերջինս ներառում է նաև միջավայրային գործոնների գնահատումը։ Միաժամանակ, նշված օրենքի 6-րդ հոդվածի 1-ին մասի 2-րդ կետի համաձայն, ԾԱԾ-ի ձևը հաստատում է անձի ֆունկցիոնալության գնահատման ոլորտում Կառավարության լիազորած պետական կառավարման մարմինը, հետևաբար ձևաչափում կարտացոլվեն գնահատման ոլորտներն (այդ թվում՝ միջավայրային գործոնները) ու այլ տեղեկություններ։ Խելամիտ հարմարեցումների վերաբերյալ մշակման փուլում է այլ իրավական ակտի նախագիծ։ |
| Մարդու իրավունքների պաշտպան | 09.03.2022 թ. |
| 01/13.6/1402-22 |
| 1. «Ծառայությունների անհատական ծրագրերը կազմելու և իրականացնելու կարգը հաստատելու և Հայաստանի Հանրապետության կառավարության 2015 թվականի դեկտեմբերի 24 N-ի 1535-ն որոշումն ուժը կորցրած ճանաչելու մասին» ՀՀ կառավարության որոշման նախագծի առնչությամբ հարկ է նկատել, որ չնայած ըստ նույն նախագծի ամփոփաթերթի՝ Մարդու իրավունքների պաշտպանի 2021 թվականի հոկտեմբերի 26-ի թիվ 01/13.6/6568-21 գրությամբ ներկայացված նկատառումների մեծ մասն ընդունվել է, և նկատառումներին համապատասխան փոփոխություններ են կատարվել՝ ներկայացված նկատառումներից մեկով բարձրացված խնդիրը շարունակում է նախագծում առկա լինել: Ուստի, կարիք կա վերահաստատելու նշված նկատառումը:

Այսպես, Նախագծի հավելվածի 4-րդ կետով նախատեսվում է, որ ծառայությունների անհատական ծրագրի (այսուհետ՝ ԾԱԾ) թղթային կրիչը մեկ օրինակից տպվում, ստորագրվում և տրամադրվում է գնահատվող անձին կամ նրա ներկայացուցչին փոստով, էլեկտրոնային փոստով, առձեռն՝ ըստ գնահատվող անձի կամ նրա ներկայացուցչի ցանկության։Առաջարկում ենք Նախագծի հավելվածով նախատեսել ԾԱԾ-ի՝ գնահատվող անձին վերջինիս համար մատչելի և նախընտրելի այլ տեսքով տրամադրման հնարավորությունը: | Չի ընդունվել։ Նախորդ առաջարկի համաձայն նախագիծը խմբագրվել է և հնարավորություն է տրվել ԾԱԾ-ը տրամադրել 4 եղանակներից որևէ մեկով՝ առձեռն, փոստով, էլեկտրոնային փոստով, առցանց։ Տրամադրելու Այլ տարբերակ չկա։ |
|  **Բարձր տեխնոլոգիական արդյունաբերւթյան նախարարություն** | 10.02.2022 թ. |
| 01/17․1/827-2022 |
| 1. Նախագծի հավելվածի 21-րդ կետի կարգավորումներն անհրաժեշտ է համապատասխանեցնել «Անձի ֆունկցիոնալության գնահատման մասին» օրենքի 6-րդ հոդվածի 1-ին մասի 4-րդ կետի կարգավորումներին:
 | Ընդունվել է, խմբագրվել է։ |
|  **Արդարադատության նախարարություն** | 22.03.2022 |
| 01/27.1/12097-2022 |
| Հավելվածի 4-րդ կետում անհրաժեշտ է հստակեցնել, թե ում կողմից է ստորագրվում ԾԱԾ-ի թղթային կրիչը: | Ընդունվել է։ «ստորագրվել» բառը հանվել է, հաշվի առնելով, որ ԾԱԾ-ը ձևավորվելու է էլեկտրոնային համակարգում՝ համապատասխան հաստատումներով։ |
| Հավելվածի 6-րդ կետում անհրաժեշտ է հստակեցնել, թե խոսքը ինչ աջակցող միջոցների երաշխավորությունների մասին է: | Ընդունվել է։ Հղում է արվել համապատասխան իրավական ակտին։ |
| Հավելվածում անհրաժեշտ է ապահովել շաղկապների կիրառման կանոնները, մասնավորապես՝ եթե թվարկված բոլոր պայմաններից բավական է միայն մեկի առկայությունը, ապա գործածել «կամ» շաղկապը, իսկ եթե թվարկված բոլոր պայմանների առկայությունը պարտադիր է, ապա գործածել «և շաղկապը»՝ հաշվի առնելով «Նորմատիվ իրավական ակտերի մասին» օրենքի 16-րդ հոդվածի դրույթները: | Ընդունվել է։ |
| Հավելվածի 8-րդ կետում անհրաժեշտ է նշել, թե ինչու են տարանջատվում սեռով պայմանավորված առանձնահատկությունները: | Չի ընդունվել։ Վերոգրյալով պայմանավորված ապահովվում է ծառայությունների տրամադրման գենդերային զգայունությունը։ |
| Հավելվածի 9-րդ կետում անհրաժեշտ է նշել, թե ինչ հանգամանքներով պայմանավորված է որոշվելու ԾԱԾ-ը կազմելու կոնկրետ ժամկետը անժամկետ հաշմանդամություն սահմանելու դեպքում: | Ընդունվել է։ |
|  Հավելվածի 10-րդ կետում անհրաժեշտ է հստակեցնել «այլ իրավական ակտերով սահմանված կարգով» ձևակերպումը, իսկ Հավելվածի 24-րդ կետում՝ «օրենքով սահմանված պահանջները» ձևակերպումը՝ նկատի ունենալով «Նորմատիվ իրավական ակտերի մասին» օրենքի 17-րդ հոդվածի 4-րդ մասի պահանջը: | Ընդունվել է մասնակի։ 24-րդ կետում հղումը հստակեցվել է, ինչ վերաբերում է 10-րդ կետի հղմանը, ապա բժշկական, վերականգնողական, կրթական, մասնագիտական, սոցիալական ծառայությունները և աջակցող միջոցների տրամադրրումն իրականացվում են տարբեր իրավական ակտերով, հետևաբար հստակ հղում կատարել հնարավոր չէ։  |
| Հավելվածի 11-րդ կետում **«որոշման» բառն անհրաժեշտ է փոխարինել «**Կարգի**» բառով, ինչպես նաև հարկ է նշել, որ պետական մարմնի վերաբերյալ դրույթը կարգի 3-րդ կետում նախատեսված չէ:** | Ընդունվել է։ Խմբագրվել է։ |
| Հավելվածի 18-րդ կետում անհրաժեշտ է հստակեցնել, թե մշտադիտարկումը որ դեպքում որ մարմնի կողմից է իրականացվելու, ինչպես նաև հարկ է նշել, որ Հավելվածի 18-րդ կետում խոսք է գնում ԾԱԾ-ի իրագործման ընթացքի վերաբերյալ մշտադիտարկման մասին, մինչդեռ Հավելվածի 21-րդ կետում խոսք է գնում նաև անձի ֆունկցիոնալությունը գնահատող հանձնաժողովների գործունեության մշտադիտարկման մասին:Այս առումով առաջարկում ենք տվյալ կարգավորումներն նախատեսել համակարգված մեկ ընդհանուր կետի տեսքով, որը կապահովի տվյալ կարգավորումների որոշակիությունը: | Ընդունվել է։ Հավելվածի 21-րդ կետը հանվել է, հաշվի առնելով, որ մշտադիտարկման հետ կապված հարաբերությունները կսահմանվեն «Անձի ֆունկցիոնալության գնահատման մասին» ՀՀ օրենքի 6-րդ հոդվածի 1-ին մասի 4-րդ կետով սահմանված կարգում (անձի ֆունկցիոնալությունը գնահատող հանձնաժողովների գործունեության մշտադիտարկման իրականացման կարգը): |
|  Հավելվածի 20-րդ կետում անհրաժեշտ է հստակեցնել, թե ինչ հաստատության մասին է խոսքը, ինչպես նաև որոնք են անհրաժեշտ տեղեկությունները և ինչ կարգով են դրանք փոխանցվելու: | Ընդունվել է։ Խմբագրվել է։ |
| Հավելվածի 22-րդ կետում պարզ չէ, թե ինչ իրավական հետևանքներ կարող են առաջանալ պարզաբանումներ չտրամադրելու դեպքում: | Իրավական հետևանքներ չեն կարող լինել։  |
|  Հավելվածի 24-րդ կետում պարզաբանման կարիք ունի այն հարցը, թե ինչ հետազոտական նպատակներով պետք է օգտագործվեն համապատասխան տվյալները: | Ընդունվել է։ Խմբագրվել է։  |
| Միաժամանակ, հարկ ենք համարում նշել, որ Հավելվածում հստակեցված չեն ԾԱԾ շահառուների միջավայրային առանձնահատկությունները, ինչպես նաև «Ծառայությունների անհատական ծրագիրը կազմելու և իրականացնելու կարգը» մշակելիս անհրաժեշտ է հստակեցնել բժշկական, վերականգնողական ծառայությունների և միջոցառումների իրականացման կարգը քրեակատարողական հիմնարկներում, նկատի ունենալով ծրագրի շահառուների անազատության մեջ գտնվելը, հստակեցնելով միջավայրի գործոնի գնահատումը:  | Չի ընդունվել։ Սույն կարգի ընդունումից հետո կվերանայվի և անձի ֆունկցիոնալության հետ կապված հարաբերություններին կհապապատասխանեցվի կառավարության 2011 թվականի **մայիսի 5-ի N 665-Ն որոշումը, որի 8-րդ հավելվածով սահմանված է քրեակատարողական հիմնարկում գտնվող անձանց բժշկասոցիալական փորձաքննության ենթարկելու, ներառյալ ՎԱԾ-ը կազմելու կարգը։** |
| Ֆինանսների նախարարություն  | 06.04.2022 |
| 01/8-3/5693-2022 |
| «Ծառայությունների անհատական ծրագիրը կազմելու և իրականացնելու կարգը հաստատելու և Հայաստանի Հանրապետության կառավարության 2015 թվականի դեկտեմբերի 24 N-ի 1535-Ն որոշումն ուժը կորցրած ճանաչելու մասին» ՀՀ կառավարության որոշման նախագծով նախատեսվում է հաստատել ծառայությունների անհատական ծրագրերը կազմելու և իրականացնելու կարգը՝ կատարելագործելով անձի կարիքների բազմակողմանի գնահատման հիման վրա ծառայությունների որոշարկման մեխանիզմները, հայտնում ենք, որ անհրաժեշտ է նախագծի վերնագրում և տեքստում նշել՝ ինչ ծառայությունների անհատական ծրագրերը կազմելու և իրականացնելու կարգի մասին է խոսքը:  | Ընդունվել է մասնակի։Վերնագրում չի ավելացվել, սակայն Հավելվածի 2-րդ կետում հղում է տրվել «Սոցիալական աջակցության մասին» օրենքին։ |
| «Էլեկտրոնային կառավարման, ենթակառուցվածքների ներդրման գրասենյակ» ՓԲԸ | 14.04.2022 |
| 2489 |
| 1. Նախագծի Հավելվածի 3-րդ կետի շարադրանքից պարզ չէ, թե արդյոք տրամադրման եղանակը էլեկտրոնային է, թե թղթային։ Առաջարկում ենք անձին ծանուցել ներկայում մշակվող Ծանոցումների միասնական համակարգի միջոցով (e-notify), և սահմանել, որ դա իրականացվում է էլեկտրոնային եղանակով, իսկ ցանկության դեպքում նաև բնօրինակը տրամադրվում է նաև թղթային տարբերակով (ըստ «Էլեկտրոնային փաստաթղթի և էլեկտրոնային թվային ստորագրության մասին» ՀՀ օրենքի դրույթների՝ էլեկտրոնային փաստաթղթի տպված տարբերակը չի համարվում բնօրինակ, այլ առավելագույնը պատճեն կարող է լինել՝ համապատասխան վավերացումից հետո)։
 | Ընդունվել է մասնակի։Նախագծի հավելվածի 3-րդ կետում հստակեցվել է, որ ԾԱԾ-ը տրամադրվում է անձի ֆունկցիոնալության գնահատման կարգը հաստատելու վերաբերյալ կառավարության որոշման համաձայն։ Վերջինիս մեջ նկարագրված են ֆունկցիոնալության գնահատման գործընթացների մանրամասները։Տեղեկացնում ենք նաև, որ նախարարությունը մշակում է միասնական տեղեկատվական համակարգ, որին պետք է ինտեգրվեն նախարարության բոլոր ենթահամակարգերը, այդ թվում е-disability-ն։ Հետևաբար առաջարկը կդիտարկվի միասնական տեղեկատվական համակարգի մշակման շրջանակներում։ |
| 1. Նախագծի Հավելվածի 4-րդ կետում սահմանված «թղթային կրիչը տպվում է» ձևակերպումը առաջարկում ենք վերաձևակերպել՝ փոխարենը նշելով «էլեկտրոնային տարբերակը տպվում է»։
 | Ընդունվել է, խմբագրվել է։ |
| 1. Նախագծի Հավելվածի 4-րդ կետի առնչությամբ գտնում ենք, որ գործընթացը անհրաժեշտ է կազմակերպել այնպես, որ անձը ծանուցվի նոր ԾԱԾ մասին (Ծանուցումների միասնական համակարգի և պաշտոնական էլեկտրոնային փոստի միջոցով), որից հետո հնարավորութուն ստանա ՀՀ պաշտոնական փաստաթղթերի վավերականության ստուգման միասնական համակարգով (e-verify-ով) բեռնել հաստատված փաստաթուղթը։ Նաև պետք է հաշվի առնել, որ ԾԱԾ-ն ու անձի ֆունկցիոնալության գնահատման որոշումը պետք է պարտադիր էլեկտրոնային ստորագրության վավերացված լինեն և պարունակեն   e-verify տասնվեց նիշանոց կոդը: Նույնիսկ եթե տրամադրվի թղթային տարբերակը, ապա դա պետք է արվի ծննդյան վկայականի կամ դպրոցական ատեստատի նման։
 | Չի ընդունվել։ԾԱԾ-ը տրամադրվում է անձի ֆունկցիոնալության գնահատման կարգը հաստատելու վերաբերյալ կառավարության որոշմանը համաձայն։ Վերջինիս մեջ նկարագրված են ֆունկցիոնալության գնահատման գործընթացների մանրամասները։Մշակվել է նաև անձի ֆունկցիոնալության գնահատման e-disability էլեկտրոնային համակարգի տեխնիկական առաջադրանքը, որում, ի թիվս այլ մոդուլների, առկա է նաև «Իմ գործը մոդուլը»։ Այն գնահատված անձի անձնական էջն է, որտեղ նա կարող է մուտք գործել և ստանալ իր գործի վերաբերյալ բոլոր մանրամասները, այդ էջով կստանա նաև ծանուցումները։ Այնուամենայնիվ, e-verify-ին ինտեգրվելու և 16 նիշանոց ծածկագիր պարունակելու պահանջ է սահմանվել անձի ֆունկցիոնալության գնահատման կարգը հաստատելու մասին կառավարության որոշման նախագծում՝ անձի ֆունկցիոնալության գնահատման որոշման վերաբերյալ։ |
| 1. Նախագծի Հավելվածի 5-րդ կետի առաջին նախադասությունը ավելորդ է նախատեսելը՝ քանի որ եթե օրենսդրությամբ նորմի իմպերատիվություն չի սահմանվում անձի համար, ապա այն ունենում է ոչ պարտադիր՝ խորհրդատվական բնույթ։
 | Չի ընդունվել։ |
| 1. Նախագծի Հավելվածի 5-րդ կետի երրորդ նախադասության կապակցությամբ առաջարկում ենք նախագծի հավելվածի ներածական հատվածում սահմանել ԾԱԾ-ի իրականացման դեպքեր՝ միտքը ավելի հստակ ձևակերպելու, ինչպես նաև «համապատասխան» մարմիններին բացահայտելու համար։
 | Ընդունվել է։ Հավելվածի 2-րդ կետում հղում է տրվել «Սոցիալական աջակցության մասին» օրենքին, որտեղ սահմանված են սոցիալական ծառայությունների տեսակները։ |
| 1. Նախագծի Հավելվածի 5-րդ կետի երրորդ նախադասության «կատարման» եզրույթը առաջակում ենք փոխել «իրականացման» եզրույթով՝ հաշվի առնելով համապատասխան Որոշման ընդունման համար հիմք հանդիսացած «Անձի ֆունկցիոնալության գնահատման մասին» օրենքում (այսուհետ՝ Օրենք) տեղ գտած տերմինաբանությունը։
 | Ընդունվել է։ |
| 1. Նախագծի Հավելվածի 7-րդ կետի վերջին նախադասությունում «անձի համար ընդունելի լինելու հանգամանքը» հատվածում անհրաժեշտ է լրացնել գոյականը՝ միտքը ավելի պարզ և հստակ դարձնելու համար։
 | Ընդունվել է։ |
| 1. Նախագծի Հավելվածի 11-րդ կետում «անձին» բառը գրված է տառասխալով՝ անհրաժեշտ է շտկել։
 | Ընդունվել է։ |
| 1. Նախագծի Հավելվածի 12-րդ կետում անհրաժեշտ է սահմանել, որ ԾԱԾ-ի համակարգը հասանելի լինի նաև շահառուներին, ինչպես նաև ինտեգրվի Կառավարության փոխգործելիության համակարգին և ՀՀ կառավարության 2015թ․ 1093-Ն և 2019թ․ 1849-Ն որոշումներով սահմանված սկզբունքով ՀԾՀ-ով հարցման հիման վրա այդ մասին տեղեկատվություն տրամադրի անձին՝ պաշտոնական էլ․ փոստի (e-citizen)-ի միջոցով։
 | Չի ընդունվել։Տես՝ 1-ին և 3-րդ կետերի հիմնավորումները։ |
| 1. Նախագծի Հավելվածի 12-րդ կետում նշված «իրագործման» եզրույթը անհրաժեշտ է փոխել «իրականացման» եզրույթով՝ հաշվի առնելով Օրենքում տեղ գտած տերմինաբանությունը։
 | Ընդունվել է։ |
| 1. Նախագծի Հավելվածի 13-րդ կետի հետ կապված առաջարկում ենք հստակ ժամկետներ նախատեսել անձի ֆունկցիոնալության կրկնակի գնահատման կամ վերագնահատման համար։
 | Չի ընդունվել։Կրկնակի գնահատման և վերագնահտման դեպքերը սահմանված են անձի ֆունկցիոնալությյան գնահատման կարգը հաստատելու մասին կառավարության որոշմամբ։ Իսկ հաշմանդամության սահմանման ժամկետները սահմանված են անձի ֆունկցիոնալությյան գնահատման չափորոշիչները և գործիքները հաստատելու մասին կառավարության որոշմամբ։ |
| 1. Նախագծի Հավելվածի 16-րդ կետում մասնավորապես և ամբողջ Նախագծում ընդհանրապես անհասկանալի է արդյոք "գնահատվող անձն" ու "շահառուն", ինչպես նաև "կառավարության կողմից հաստատված անձը" նույն մարդիկ են։ Ինչո՞վ է պայմանավորված այս տարանջատումը։ Առաջարկում ենք սահմանել նշված եզրույթները՝ դրանց տարբերությունը հասկանալու և տարանջատելու համար։
 | Ընդունվել է։ Խմբագրվել է։ |
| 1. Նախագծի Հավելվածի 16-րդ կետում նշված «կարող է ներկայացնել առցանց, փոստով կամ առձեռն» կարգավորման առնչությամբ առաջարկում ենք նախատեսել հնարավորություն համապատասխան դիմումը ներկայացնել էլեկտրոնային հարցումների միասնական հարթակի ([e-request.am](https://www.google.com/url?q=http://e-request.am&sa=D&source=docs&ust=1649688050768375&usg=AOvVaw3aJGMCxmhgLbNpDmsumKkD) )-ի միջոցով։
 | Ընդունվել է։Խմբագրվել է։ |
| 1. Նախագծի Հավելվածի 17-րդ կետում անհրաժեշտ է ամրագրել, որ էլեկտրոնային հարցումների միասնական հարթակով ուղարկած նամակները էլեկտրոնային համակարգ միանգամից ինքնաշխատ կմուտքագրվեն (միևնույն ժամանակ դա պետք է նախատեսվի նաև e-disability համակարգի տեխնիկական առաջադրանքում)։
 | Չի ընդունվել։Դիմումները ստանալու է Միասնական սոցիալական ծառայությունը «Մալբրի» փաստաթղթաշրջանառության համակարգի միջոցով։ |
| 1. Նախագծի Հավելվածի 17-րդ կետի երկրորդ նախադասության մեջ սահմանված է «Փոփոխված ԾԱԾ-ի թղթային տարբերակի» կարգավորումները, մինչդեռ Նախագծում նշված էր նաև էլեկտրոնային տարբերակի հնարավորությունը։
 | Ընդունվել է։Խմբագրվել է։ |
| 1. Նախագծի Հավելվածի 17-րդ կետում անհրաժեշտ է սահմանել պահանջ առ այն, որ ԾԱԾ-ը էլեկտրոնային ստորագրվի և e-verify-ին ինտեգրելը լինի պարտադիր։
 | Ընդունվել է մասնակի:Էլեկտրոնային ստորագրության պահանջը ներառվել է։ e-verify-ին ինտեգրվելու վերաբերյալ տեղեկացնում ենք որ նախարարությունը մշակում է միասնական տեղեկատվական համակարգ, որին պետք է ինտեգրվեն նախարարության բոլոր ենթահամակարգերը, այդ թվում е-disability-ն։ Հետևաբար առաջարկը կդիտարկվի սոցիալական պաշտպանութկյան ոլորտի միասնական տեղեկատվական համակարգի համատեքստում։ Այնուամենայնիվ, e-verify-ին ինտեգրվելու և 16 նիշանոց ծածկագիր պարունակելու պահանջ է սահմանվել անձի ֆունկցիոնալության գնահատման կարգը հաստատելու մասին կառավարության որոշման նախագծում՝ անձի ֆունկցիոնալության գնահատման որոշման վերաբերյալ։ |
| 1. Նախագծի Հավելվածի 17-րդ կետի «տրամադրվում է անձին» եզրույթից հասկանալի չէ, թե որ անձի մասին է խոսքը։
 | Ընդունվել է։Խմբագրվել է։ |
| 1. Նախագծի Հավելվածի 18-րդ կետում նշված «իրագործման» եզրույթը անհրաժեշտ է փոխել «իրականացման» եզրույթով՝ հաշվի առնելով Օրենքում տեղ գտած տերմինաբանությունը։
 | Ընդունվել է։Խմբագրվել է։ |
| 1. Նախագծի Հավելվածի 20-րդ կետում նշված դեպքերն անհրաժեշտ է բացառել․ ի՞նչ է նշանակում «չի կարող», և եթե ինտերնետ հասանելիություն չունի կազմակերպությունը, ապա ինչպե՞ս է Ծառայությանը անմիջապես փոխանցելու։
 | Ընդունվել է։ Կետը հանվել է։ |
| 1. Նախագծի Հավելվածի 21-րդ (20-րդ) կետում «հիմնավոր պատասխան» եզրույթը անհրաժեշտ է հստակ սահմանել, այլապես չարաշահումների տեղիք կարող է տալ։
 | Ընդունվել է։Հիմնավոր բառը հանվել է։ |
| 1. Նախագծի Հավելվածի 22-րդ կետը առաջարկում ենք հանել, քանի որ դա բարդացնում է թղթաբանությունը և ընդհանուր գործընթացը։
 | Ընդունվել է։ |
| 1. Նախագծի Հավելվածի 23-րդ (21-րդ) կետում առաջարկում ենք նշել, որ տվյալները տրամադրվում են նաև այլ մարմիններին իրենց գործառույթների իրականացման համար դրանց անհրաժեշտության դեպքում՝ «Անձնական տվյալների պաշտպանության մասին» ՀՀ օրենքի պահանջներին համապատասխան և ՀՀ կառավարության 1849-Ն որոշմամբ սահմանված կարգով:
 | Չի ընդունվել։Անհրաժեշտ վիճակագրական տվյալները տրամադրվում են այլ մարմինների կողմից արված հարցումների հիման վրա։ |
| E-draft | Ամփոփաթերթը կցվում է։ |
| **ՀՀ վարչապետի աշխատակազմի իրավաբանական վարչություն** |  |
|  |  |
| Նախագծի վերնագիրը բովանդակային առումով չծանրաբեռնելու նպատակով, առաջարկում ենք նախագծի վերնագրում չարտացոլել գործող որոշումն ուժը կորցրած ճանաչելու մասին հատվածը, հաշվի առնելով այն հանգամանքը, որ այդպիսի դրույթ առկա է նախագծի 2-րդ կետով, ինչպես նաև այն, որ «Նորմատիվ իրավական ակտերի մասին» ՀՀ օրենքի 12-րդ հոդվածով համանման պահանջ նախատեսված չէ: | Ընդունվել է։ |